
Ehitusloa ja kirjalike nõusolekute väljastamine
või väljastamisest keeldumine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid Piiri tn 168 kinnistu omanikult ehitusloa taotlus aiamaja püstitamiseks ning kirjalike nõusolekute taotlused kuuri ja sauna püstitamiseks koos kooskõlastatud ehitusprojekti ja riigilõivu maksekorraldustega.
Ehitusprojekti seletuskirja tuleohutuse peatükis on kirjas, et „tuletõrjevee allikas – AÜ Svetofor planeeringus määratud veehoidla“. Situatsiooniskeem, kus on näidatud planeeritud tuletõrje veevõtukoht on ehitusprojekti koosseisu lisamata. 

Majandus- ja kommunikatsiooniministri 25.09.2010. a määruse nr 67 „Nõuded ehitusprojektile“ § 25 lõike 1 punkti 5 kohaselt ehitusloa taotlemisel esitatakse ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. 

Piiri tn 168 kinnistu vastavalt Narva Linnavalitsuse 06.05.2011 korraldusele nr 568-k „AÜ Svetofor piiride ja pindala kinnitamine“ kuulub täpsustatud AÜ Svetofor üldpindala koosseisu.

Ehitusloa menetluse käigus selgus, et Pea tn 1 kinnistul, mis kuulub AÜ-le Svetofor, on olemas joogivee puurkaev. Aiandusühistu esimees kirjalikult seletas, et kevade keskpaigast, suve ja sügise keskpaigani ehk  suvilate hooaja kasutamise jooksul, tulekahju korral, tuletõrjujatel on võimalus tule kustutamiseks vett võtta olemasolevast joogivee puurkaevust, kuigi ta ei vasta tuletõrjevee võtukoha nõuetele. Sügise keskpaigast kuni kevade keskpaigani tule kustutamiseks veevõtu võimalus AÜ-s Svetofor puudub.   
AÜ Svetofor on asutatud eelmise sajandi 80-ndate aastate alguses, umbes 30 aasta jooksul on AÜ Svetofor territooriumil ehitatud ja kasutatud nii aiamaju kui ka teisi majandusehitisi.    

Geodeesia ja maakorralduse osakonna andmetel AÜ Svetofor territooriumil on 289 aiandusmaatükki. 

Tulenevalt ülaltoodust võib Piiri tn 168 aiamaja ja kõrvalhoone püstitamise ehitusprojekti hinnata kui mittevastavaks praegu kehtivatele majandus- ja kommunikatsiooniministri määruse nr 67 § 25 lõike 1 punkti 5 nõuetele ning ehitusseaduse § 24 lõike 1 punkti 1 ja § 16 lõike 4 punkti 1 alusel keelduda ehitusloa ja kirjalike nõusolekute väljastamisest. 
Piiri tn 168 aiamaja ja kõrvalhoonete püstitamise ehitusprojekti raames tuletõrje veevõtukoha aastaringse kasutamise probleemi lahendada ei ole võimalik, kuna olemasoleva puurkaevu korraldamine vastavalt tuletõrje veevõtukohale esitatavate nõudmistele ei ole Piiri tn 168 kinnistu omaniku kohustus.

Kuna antud küsimus ei ole üheselt võetav, siis kasutades kaalutlusõigust tuleb valida kahest otsusest (ehitusloa ja kirjaliku nõusoleku väljastamisest ning ehitusloa ja kirjaliku nõusoleku väljastamisest keeldumine) üks.

2.    ÕIGUSLIKUD ALUSED

2.1. Kohaliku omavalitsuse korralduse seaduse § 30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.
2.3.  Ehitusseaduse § 16 lõike 4 punkti 1 kohasekt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2.
2.4. Narva linna ehitusmääruse § 24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
2.5. Narva Linnavolikogu 29. mai 2003. a määrus nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine".
3.    OTSUS

3.1  Väljastada ehitusluba Piiri tn 168 kinnistule aiamaja püstitamiseks;

3.2. Anda kirjalikud nõusolekud Piiri tn 168 kinnistule kuuri ja sauna püstitamiseks.

3.   ALTERNATIIVOTSUS

Keelduda ehitusloa väljastamisest ja kirjalike nõusolekute andmisest Piiri tn 168 kinnistul aiamaja ja kõrvalhoonete püstitamiseks.

4.    RAKENDUSSÄTTED

4.1. Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

